جمهور باشلیغی رجب طیب ایردوغان باشچیلیگیده پایتخت انقره ده خوفسیزلیک بوییچه جلسه بولیب اوتدی.
جمهور رئیسلیک مجتمعیده 1 ساعت 50 دقیقه سورگن جلسه ده روسیه نینگ اوکراین گه قیلگن حربی مداخله سی تیلگه آلیندی.
جلسه گه جمهور رئیس اورینباسری غواد اوکتای، ملی مدافعه وزیری خلوصی آقر، ایچکی ایشلر وزیری سلیمان سویلو، قوراللی کوچلر قومندانی جنرال یشر گولر، ملی استخبارات تشکیلاتی باشلیغی خاقان فیدان، جمهور رئیسلیک علاقه باشقرمه سی باشلیغی فخرالدین آلتون، جمهور رئیسلیک مخصوص قلم باشلیغی حسن دوغان و جمهور رئیسلیک سوزچیسی ابراهیم قلین قتنشدی.
تشقی ایشلر وزیری مولود چاووش اوغلی قزاقستانده بولگن لیگی باعث جلسه ده اورین آلمه دی.
روسیه دولت باشلیغی ویلادیمیر پوتین اوکراین نینگ شرقیده جایلشگن دنباس گه مخصوص حربی عملیات باشله تگن لیکلرینی بیلدیرگندی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
